Tulossa Käännekohdassa: -
Vihasin kaikkia rotuni ja jengini ulkopuolella.
Monet meistä kokivat sitä raivoa, ja me lietsoimme toistemme raivoa.
TOIVO
VOITTO
ELÄMÄ
KÄÄNNEKOHTA Työ edistyy
Hei! Tervetuloa Käännekohdan pariin.
Aloitamme aina jollakin sanonnalla, joka voi ohjata viikkoasi.
Nigerialaisen sananlaskun mukaan -
"urhea mies tietää milloin taistella ja milloin perääntyä."
Valitse taistelusi viisaasti. Kaikesta ei kannata taistella.
Vuosien ajan Afrikka toivoi länneltä apua. Nyt tilanne on kääntymässä.
Tuottaja Erica Linney keskusteli erään naisen kanssa siitä, -
miten afrikkalaiset tulevat nyt USA:n avuksi.
Valmistautuessamme haastatteluun keskustelimme siitä, -
että teet paljon työtä USA:n afrikkalaisyhteisön parissa.
Sanoit, että USA:n afrikkalaisyhteisön keskuudessa -
on valtava halu antaa takaisin USA:lle.
Kun otin vastaan työn hallitussuhdehenkilönä -
Jesus House D.C.:ssä Washingtonissa kuusi vuotta sitten, -
sain johtavalta pastoriltani seuraavan mandaatin: -
"Yhteisö ja USA ovat olleet meille hyviä.
Lähetämme sinut etsimään keinoja, miten voisimme antaa takaisin."
Se vapautti minut ja loi suunnan nykyiselle työlleni.
Saatoin mennä Washingtonin suurkaupunkialueelle, -
ja suurella itseluottamuksella globaalina afrikkalaisena -
saatoin sanoa rohkeasti: -
"Tulin tänne etsimään keinoja, miten voimme auttaa teitä."
Se sai paljon huomiota, koska se ei ollut normin mukaista.
Rakensimme ensikodin nimeltä Arise House -
teini-ikäisille tytöille, joilla on lapsia tai jotka ovat raskaana -
ja joilla ei ole ketään huolehtimassa heistä.
Se on nyt täynnä, ja rakennamme toista ja kolmatta kotia.
Miten ensikodin kautta kulkeneiden tyttöjen elämä on muuttunut?
Voi hyvänen aika. Seurakunta eristää meidät todellisuudesta jollakin lailla.
Kun perustimme ensikodin, itkin projektin ensimmäisen vuoden ajan, -
koska näin tytöillä niin monia haasteita, joista en ollut tiennyt.
Tytöt tulevat rikkinäisinä, hakattuina ja vailla identiteettiä.
Joskus olemme heidän viimeinen toivonsa.
Mutta on mahtavaa voida evankeliumin julistuksen lisäksi -
antaa heille käytännöllistä toivoa.
Yksi nuori nainen tuli Kamerunista.
Hänellä oli lapsi, ja hänen miehensä oli hakannut häntä, -
kun otimme hänet ensikotiin. Nykyisin hän on laillistettu hoitoavustaja -
ja kykenee huolehtimaan pojastaan ja itsestään.
Afrikassa perhe on kiinteä ydinyksikkö.
USA:ssa on ehkä rahallisia rikkauksia, mutta perheet hajoavat.
Se nähdään kaikkialla, erityisesti mustien yhteisössä.
Voisiko rooleja vaihtaa niin, että me saamme sen, mitä tarvitsemme teiltä,-
ja te sen, mitä tarvitsette meiltä. Silloin kumpikin puoli olisi kokonainen.
Yleensä Afrikka ei sano: "Meillä on teille apukeinoja."
Mutta ihmiset, ymmärrys, perheyksikkö, jumalanpelko, -
lasten hyvä kasvatus ja moni muu myönteinen asia -
kuuluu luontaisesti afrikkalaisyhteisöön.
Jos näiden yhteisöjen perinteitä -
aletaan kunnioittaa, siitä voidaan hyötyä.
Seurakunnassa sanotaan: "Mitä et kunnioita, et voi saada."
Voin kuulla katsojien sanovan: "Hienoa, että teette työtä USA:ssa."
Jotkut diasporan afrikkalaiset kokevat, että heidän pitää auttaa kotimaataan.
Miten diasporan afrikkalaiset ja heidän kotimaansa voivat tehdä yhteistyötä, -
vaikka he ovat kaukana toisistaan, ja muuttaa maata, josta he lähtivät?
Olin Marylandin ja Nigerian sisarvaltio-ohjelman puheenjohtaja.
Olin valintakomitean puheenjohtaja.
Monet amerikkalaiset tekivät siinä työtä vuosien ajan.
He eivät saaneet sitä onnistumaan, -
koska nigerialaiset eivät luottaneet heihin täysin.
Kukaan ei kääntänyt nigerialaisten vastalauseita Marylandin hallinnolle.
Kun minua pyydettiin valintakomitean puheenjohtajaksi, -
kykenin tuomaan osapuolet yhteen luottamuksen kautta.
Sellaista työtä voi tehdä diasporassa, -
niin että kumpikin maa hyötyy saatavilla olevista ideoista, -
kaupasta, yrityksistä, taloudellisista ja sosioekonomisista asioista.
Kun välissä on joku, johon kumpikin osapuoli luottaa, kauppa on sinetöity.
Siksi diasporassa kenenkään, -
joka asuu USA:ssa tai muualla, ei pitäisi vain istua omassa kolossaan -
hoitamassa omia asioitaan. Täytyy lähteä ulos.
Afrikkalaisyhteisöllä ei ole lainkaan edustajistoa.
Olen yksin useimmissa paikoissa, joihin menen.
Mutta Raamatun mukaan se, joka on Jumalan kanssa, on enemmistössä.
Tiedän, että taivaan joukot tukevat minua, -
ja menen rohkeasti puhumaan näistä asioista.
Ihana kuulla afrikkalaisten työstä maailmalla. Näitä tarinoita lisää!
On Facebook-kysymyksen aika. Seurassani on tuottaja Holly Flood.
Mitä tänään kysytään? - Sambialainen Musi kysyy: -
"Antaako Jumala anteeksi, jos Häntä loukkaa tietämättään?"
Hän on uskollinen ja vanhurskas, niin että hän antaa anteeksi, -
jos tunnustamme syntimme Hänelle. Sinulla lienee raamatunkohta esillä.
Sana on aina paras lähde. Ps. 103:ssa sanotaan: -
"Laupias ja armahtavainen on Herra, pitkämielinen ja suuri armossa.
Ei hän aina riitele eikä pidä vihaa iankaikkisesti. Ei hän tee meille -
syntiemme mukaan eikä kosta meille pahain tekojemme mukaan.
Sillä niin korkealla kuin taivas on maasta, -
niin voimallinen on hänen armonsa niitä kohtaan, jotka häntä pelkäävät.
Niin kaukana kuin itä on lännestä, -
niin kauas hän siirtää meistä rikkomuksemme."
Eli Hän antaa anteeksi. - Kiitos, Holly.
Katkon jälkeen gospelmusiikin nouseva tähti astuu lavalle.
Tämä maailma ei ole kotini (ei ole kotini)
"RUOHO KUIVUU, KUKKANEN LAKASTUU, -
MUTTA MEIDÄN JUMALAMME SANA PYSYY IANKAIKKISESTI."
JES. 40:8
"JOS JOKU JANOAA, NIIN TULKOON MINUN TYKÖNI JA JUOKOON.
JOKA USKOO MINUUN, -
HÄNEN SISIMMÄSTÄÄN ON [...] JUOKSEVA -
ELÄVÄN VEDEN VIRRAT." - JOH. 7:37―38
Laulaja-lauluntekijä Ethan Kentin single, "My Hope is in Glory" -
("Toivoni on kirkkaudessa"), nousi heti gospellistojen top 30:een.
Hän nousi nopeasti gospelin huipulle, ja hän on täällä tänään. Tervetuloa!
Miten menee? - Hienosti. Kiitos kutsusta.
Mukavaa, että tulit! Kauheaa, puhun sinulle, -
mutta koko sisimpäni laulaa "Toivoni on kirkkaudessa".
Sellaista se on.
Minun pitää tunnustaa. Kun tuottajat kertoivat, että tulet, -
ajattelin: "Vau, se on se tyyppi!"
Soitamme laulujasi Lontoossa tajuttomasti. Et voi kuvitellakaan.
Aina kun se soi, kaikki alkavat tanssia: -
"Eräänä tulevista, tulevista päivistä". - Niin se kuuluu.
Ethan alkaa vasta tulla tutuksi ja moni sanoo: "Hän on vasta aloittanut."
Mutta olet tehnyt musiikkia jo jonkin aikaa.
Kerro vuosista, joista emme tiedä.
Olen kotoisin Dallasista. Olen gospellaulaja-lauluntekijä.
Olen laulanut pitkään seurakunnassa palvellen paikallisseurakuntaa.
Olen tehnyt ylistystyötä siellä yli 17 vuotta. Gospelkentällä olen uusi, -
mutta Jumala on rakentanut ja kehittänyt minua seurakunnassa.
Kerroit minulle lähteneesi seurakuntasi kanssa Afrikkaan.
Työskentelitte siellä viikkoja sellaisten järjestöjen kanssa, -
joista useimmat eivät tiedä, kaukana tv-kameroista.
Nykyisin teet työtä kansallisessa radiossa ja teet haastatteluja.
Miten arvokkaana pidät Afrikassa viettämääsi aikaa?
Se oli mahtavaa. Afrikassa oli ihana olla, koska aika kului hitaammin.
Saatoimme keskittyä siihen, mikä on oikeasti tärkeää, etenkin ihmisiin.
Opin paljon palvelutyöstä ja kaikenlaisten ihmisten palvelemisesta.
Evankeliumi kuuluu kaikille. Se oli hieno kokemus.
Ne hetket rakentavat luonnetta, jota tarvitaan selviytymiseen -
etenkin tällä alalla. Olen kiitollinen siitä, että Jumala -
kypsytti minua seurakunnassa, sekä tilaisuuksista palvella muualla.
Sanoit, että Jumala kypsytti sinua seurakunnassa.
Eli sillä, mitä teit ennen ja mitä teet nyt, on vastaavuussuhde.
Kun jotkut kuuntelevat levyäsi nyt ja näkevät sen listoilla, -
he ajattelevat: "Ihana soundi!" Sitten he tarttuvat syntetisaattoriinsa, -
tai mitä te tyypit käytättekään, ja luovat sen soundin.
Mutta sinä sanot, että soundi syntyi palvelutyöstä seurakunnassa.
Kyllä vain.
Jumala antoi minulle seurakuntaa varten ylistys- ja palvontalauluja.
Neljä vuotta sitten aloin saada lauluja, -
jotka liittyivät kokemuksiini kristityn elämästä ja uskon todeksi elämisestä.
Ne erosivat ylistyslauluista. Niissä oli erilainen soundi.
En tiennyt, mitä tehdä niillä. Ne jäivät pitkäksi aikaa kovalevylle.
Mentyäni naimisiin, vannoimme vaimon kanssa, -
että julkaisemme kappaleet, jotta ne saisivat tarkoituksen.
Siistin rytmin ja hienon soundin lisäksi niiden tarkoitus on antaa ihmisille -
käytännön keinoja elää todeksi pelastustaan arjessa.
Eli laulu "My Hope is in Glory" puhuu paremmasta huomisesta.
Niin, ikuisuudesta. Elämän elämisestä ikuisuus mielessä.
Haluan rohkaista myös nuoria elämään niin.
Monesti annamme pop-kulttuurin sanella, miten pitäisi elää.
Pitäisi elää hetkessä. Mutta Herra ei sano niin.
Sanan mukaan meidän pitäisi pitää mielessä sen kirkkauden toivo, -
joka meillä on Kristuksen kautta. - Se kuulostaa hienolta.
Moni ajattelee: "Hyvähän saarnaajien ja ylistyksenjohtajien on tehdä niin.
Sinulla on hieno puku ja kengät, mutta miten se elämäntapa pätee minuun, -
nuoreen poikaan Pretoriasta, Lagosilta tai Kingstonista Jamaikalta?
Minä näen vain särkyneisyyttä.
Kimallusta näen vain tosi-tv:ssä.
Se on tässä ja nyt. Se on lääke kokemaani tuskaan.
Silti puhut jostakin kirkkauden toivosta, jota en näe.
Miten se pätee käytännössä elämääni tässä ja nyt?"
Raamattu sanoo, ettei meidän pitäisi kiinnittää katsettamme näkyvään, -
koska se on tästä maailmasta, eikä se kestä.
Mikä tilanteesi onkaan, et löydä toivoa, jos keksityt näkemääsi.
Mutta jos opettelee keskittymään valtakuntaan ja ikuisiin asioihin, -
saa nähdä Jumalan toimivan tilanteissa täällä -
ja tuovan valoa ja toivoa niihin.
Sanan mukaan emme näe sitä vain kirkkaudessa -
vaan jo täällä maan päällä meillä on se toivo.
Pitää etsiä ensin Jumalan valtakuntaa, niin kaikki tämä meille annetaan.
Sillä tavalla muutamme maailmamme, asummepa missä tahansa.
Kiinnitä katseesi valtakuntaan, niin Hän hoitaa loput.
Tahtoisin kuulla todistuksestasi. Näemme sinut nyt parrasvaloissa -
ja moni ajattelee: "Kunpa minulla olisi hänen mahdollisuutensa."
Olet varmasti kokenut vaikeuksia, -
joissa on pitänyt pitää kiinni siitä toivosta, josta laulat.
Voitko kertoa joistakin vaikeista palasista matkalla -
menemättä perhesalaisuuksiin? - Voin kertoa. Tilastojen mukaan -
minun pitäisi olla ongelmalapsi. Olen isätön yksinhuoltajaperheen lapsi.
Tilastojen mukaan minun pitäisi olla huumekoukussa, -
ja minulla pitäisi olla aviottomia lapsia ja kaikkea mahdollista.
Mutta Jumala piti minusta huolta.
Äiti oli aktiivinen seurakuntalainen ja ahkera ja rukoili jatkuvasti.
Jumala opetti minulle sen vaikutuksen kautta, -
miten olla mies ja mitä mieheys on. Minun ei tarvinnut käydä pohjalla.
Se on todistukseni. Tahdon sanoa nuorille, -
ettei tarvitse käydä pohjalla saadakseen tehokkaan todistuksen.
Monet ajattelevat, että elleivät he käy pohjalla, heillä ei ole todistusta.
Mutta Jumala voi suojella sinua kaatumasta. Se on todistukseni.
Minun olisi pitänyt joutua pohjalle, -
mutta Jumalan armo ja rakkaus suojeli minua parempaa tarkoitusta varten.
Se ei tarkoita, että olisin täydellinen. Teen virheitä.
Mutta kun oppii Jumalan suunnitel- man elämälleen, näkee laajemmin.
Se antaa toivon kirkkaudesta.
Niin juuri. Silloin alkaa elää laajem- man kuvan ja ikuisuuden mukaan.
Koska teen niin, en ala tupakoida tai muuta sellaista.
Elän ikuisen toivoni mukaan.
Kiitos, Ethan. - Kiitos, että sain tulla. Se oli ilo.
Tulossa: Gangsteri sai sydänsiirron ilman lääkäreiden apua.
Kuulemme hänen voimallisen tarinansa katkon jälkeen.
Kun ystäviäni alkoi kuolla, tulin turraksi kuolemalle.
Minulla ei ollut tunteita.
Olin kuin kuollut. Tyhjä sisältä.
"SILLÄ NIINKUIN MAA TUOTTAA KASVUNSA -
JA NIINKUIN KASVITARHA SAA SIEMENKYLVÖNSÄ VERSOMAAN, -
NIIN SAATTAA HERRA, HERRA VERSOMAAN VANHURSKAUDEN -
JA KIITOKSEN KAIKKIEN KANSOJEN NÄHDEN." - JES. 61:11
En voi unohtaa, mitä olet tehnyt puolestani
Muyiwa ja Riversongz -yhtyeen voi varata konserttiin tai tilaisuuteen -
ruudun numerosta tai sivulta www.riversongz.com
Seuraavan tarinan mies kuului jengiin, jossa hän ryösti, ampui -
ja puukotti vihollisjengien jäseniä. Hän kävi tavallistenkin ihmisten kimppuun.
Rikollisuus ajoi hänet vankilaan, missä tapahtui jotakin ihmeellistä: -
hän sai sydänsiirron.
Lapsina leikkiessämme näimme, kun ihmisiä ammuttiin keskellä päivää.
Ohiajavasta autosta saatettiin vain ampua kaikki, lapsetkin.
Tommie Scott varttui jengiväkivallan ja huumeiden keskellä -
L.A.:n vähävaraisten asumalähiössä. Isä oli vähän väliä vankilassa, -
joten Tommie katsoi mallia muilta miehiltä ja liittyi jengiin.
Huumekauppiailla ja jengiläisillä oli kaikki aarteet: autoja, naisia, kaikkea.
Se vaikutti hyvältä. Kuuluisin johonkin. Olisi jotakin, mitä puolustaa.
Voisin saada kunniaa ja rakkautta. Se oli kuin pieni perhe.
Tommien vastuut jengissä kasvoivat hänen kasvaessaan.
Tein mitä vain alueeni hyväksi. Näytin, että turvaan heidän selustansa.
Myin huumeita tai ammuin ohiajavasta autosta.
Kaikki ulkopuoliset vihasivat meitä, joten me vihasimme heitä.
Minusta tuli toimeenpanija. Ammuin jokaista, jonka ei pitänyt olla siellä.
Ryöstin muita ja hakkasin niitä, joiden ei pitänyt olla minun alueellani.
Jengiväkivalta vei Tommien monen ystävän ja läheisen hengen.
Kun ystäviäni alkoi kuolla, tulin turraksi kuolemalle.
Minulla ei ollut tunteita. Olin kuin kuollut. Tyhjä sisältä.
En välittänyt mistään. Vihasin kaikkia rotuni ja jengini ulkopuolisia.
Monet meistä kokivat sitä raivoa, ja me lietsoimme toistemme raivoa.
Jos vain olimme ja joimme -
ja joku ehdotti ryöstöretkeä, teimme sen miettimättä.
Isänsä lailla Tommie oli vuosia putkassa ja vankilassa.
Tullessani olin iso paha poika, -
mutta kalterien takana tiesin olevani yksin.
Pelko, yksinäisyys ja avuttomuus hiipivät sisään. Kukaan ei voi auttaa.
Jos osoittaa heikkoutta, ei kestä pitkään.
Osallisuus jengitappeluihin ja rotu- mellakoihin johtivat eristysselliin.
Oli pimeää. Suihkuun pääsi kerran viikossa.
Ei voinut liikkua. Olin ihminen häkissä, jossa en voinut toimia.
Olin menettää järkeni.
Aloin käydä itsetuhoiseksi.
Ajattelin: "Jumala, jos olet olemassa, Sinun täytyy tehdä jotakin nyt."
Seuraavana päivänä Tommie koki, että hänen piti mennä kappeliin.
Jostakin syystä en vain voinut istua paikallani. Jokin sanoi: "Mene!"
Pastori sanoi, että Jumala voi antaa meille anteeksi kaikki tekomme.
Mietin: "Sinä et taida tietää, mitä olen tehnyt.
Olen tuhonnut monen elämän ja repinyt perheitä hajalle."
Lopussa Tommie rukoili pastorin kanssa ja pyysi syntejään anteeksi.
Tuntui kuin sydämeni olisi kiskottu ulos ja toinen sydän laitettu tilalle.
Koin iloa, rauhaa, anteeksiantoa.
Tiesin takuuvarmasti, että minut on pelastettu.
Tiesin, että sain kaiken anteeksi siinä hetkessä.
Tiesin hengellisesti olevani puhdas.
En koskaan kuvitellut voivani tuntea sellaista rauhaa, iloa -
ja anteeksiantoa sisimmässäni.
Hän kertoi tapahtuneesta kaikille, jotka kuuntelivat.
Puhuin skineille, vihollisille, kaikille.
Tiesin, mitä Kristus oli tehnyt puolestani.
Tommie on nyt vapaa ja kertoo siitä, että Jeesus muutti hänen elämänsä -
ja antoi anteeksi kaikki hänen tekemänsä vääryydet.
Jos Hän voi antaa minulle ikuisen elämän ja koskettaa minua, -
tiedän, että Hän antaa jokaiselle tilaisuuden antaa elämänsä Hänelle.
Tahdon kaikkien kokevan Kristuksen rakkauden niin kuin olen itse kokenut.
Ilman Kristusta minulla ei ole mitään.
Olen antanut elämäni kokonaan Hänelle.
Jeesus kuoli vapauttaakseen sinut ja antaakseen sinulle uuden sydämen.
Hes. 36:25―27: "Ja minä vihmon teidän päällenne puhdasta vettä, -
niin että te puhdistutte [...]. Ja minä annan teille uuden sydämen, -
ja uuden hengen minä annan teidän sisimpäänne.
Minä poistan teidän ruumiistanne kivi- sydämen ja annan teille lihasydämen.
Henkeni minä annan teidän sisimpäänne ja vaikutan sen, -
että te vaellatte minun käskyjeni mukaan, -
noudatatte minun oikeuksiani ja pidätte ne."
Jumala antaa anteeksi kaikki synnit. Jeesuksen kautta voit saada anteeksi.
Sinun tarvitsee vain pyytää.
Pyyntö tapahtuu rukouksen kautta.
Lausu vain rukous kanssani, niin Hän antaa sinulle uuden alun.
Rukoilisitko kanssani nyt?
Taivaallinen Isä, pyydän, auta minua ja muuta minut.
Ota pois raskas sydämeni ja muuta elämäni.
Olen yrittänyt muuttua kykenemättä siihen.
Mutta tiedän, että Sinä voit muuttaa minut.
Jeesus Kristus, tunnustan, että olet Herra ja että kuolit puolestani.
Otan sinut vastaan elämääni tänään.
Tule sisimpääni pysyvästi. Aamen.
Ohjelmamme on tullut päätökseen. Ethan Kent laulaa nyt lopuksi -
hittinsä "My Hope is in Glory".
Me Käännekohdasta sanomme hei hei ja Jumalan siunausta!
ETHAN KENT "TOIVONI ON KIRKKAUDESSA"
Olen matkalla väsyttävällä matkalla
Vieraantunut maailmasta
Minut asetetaan erilleen puhtaaksi, pyhäksi
Taivaan kansalainen Helmi valtakunnan
Eräänä tulevista päivistä Minä lennän pois
Pyhään paikkaan Hänen kaupunkiinsa
Siellä ei ole kylmää En vanhene (päivääkään)
Kävelen kultaisia katuja Hänen kaupungissaan
Kauniissa kaupungissaan
Tämä vanha maailma ei ole kotini
Ei, ei, ei...
Etkö tahdo mennä kanssani eräänä päivänä?
Kun trumpetti soi oletko valmis?
Vai vielä synneissäsi, niin kadoksissa kuin voi?
Toivottaako Hän sinut tervetulleeksi valtakuntaansa?
Vai sanooko: "En tunne sinua, mene pois tyköäni"? Tiedän vain...
Eräänä tulevista, tulevista päivistä Minä (lennän pois) pyhään paikkaan
Hänen kaupunkiinsa, kauniiseen kaupunkiinsa
Siellä ei ole kylmää En vanhene (päivääkään)
Kävelen kultaisia katuja Hänen kaupungissaan
Tahtooko joku mennä taivaaseen?
Tahdotko nähdä Jeesuksen?
Heiluta siis käsiäsi Missä oletkin
Hei, oletko kanssani siellä eräänä päivänä?
Kun taivaallinen Isä halkaisee taivaat
Kun Hän johtaa meidät ikuiseen toivoon taivaaseen
Toivoni on kirkkaudessa (kirkkaudessa)
Tämä maailma ei ole kotini (ei ole kotini)
Toivoni on kirkkaudessa, kirkkaudessa... (kirkkaudessa)
Tämä maailma ei ole kotini (ei ole kotini)
Ei, ei, ei...
Suomennos: Maija Tuukkanen